Ο αυτοτελής ισχυρισμός περί αστυνομικής παγίδευσης, ιδίως σε υποθέσεις ναρκωτικών, υπό το πρίσμα της αρχής της ηθικής απόδειξης του άρθρου 177 ΚΠΔ
Creators: name: Ιωνά, Γεωργία Κυριάκου
Publisher: name: Aristotle University of Thessaloniki
Year: 2020
Subjects: Αστυνομική παγίδευση
Ηθική απόδειξη
Αυτοτελής ισχυρισμός
Entrapment
Intime conviction
Defence

description: Στη σύγχρονη κοινωνία η οικονομική κρίση και ο συνακόλουθος εκφυλισμός των ηθικών αξιών έχει ως άμεση συνέπεια την αύξηση της οργανωμένης εγκληματικότητας, εξαιτίας της οποίας εγείρεται η ανάγκη θέσπισης μιας ακόμα πιο αυστηρής αντεγκληματικής πολιτικής, στο όνομα της ποινικής καταστολής, της προστασίας και της ασφάλειας των πολιτών. Η νομοθέτηση και η υιοθέτηση ιδιαίτερα επαχθών πράξεων και μεθόδων ανακριτικής και αστυνομικής διείσδυσης για την καταστολή του εγκλήματος, κρίνεται αναγκαία και αποτελεί πλέον παγκόσμια πραγματικότητα. Εδώ γεννώνται κρίσιμα ερωτήματα. Με την εφαρμογή των μεθόδων αυτών επιτυγχάνεται πράγματι η ασφάλεια των πολιτών; Προάγεται η προστασία των θεμελιωδών ανθρώπινων δικαιωμάτων ή καταστρατηγείται η ανθρώπινη αξία; Οι άνθρωποι νιώθουν ουσιαστικά προστατευόμενοι κι ελεύθεροι, έχοντας εμπιστοσύνη στο κράτος και τη δικαιοσύνη ή ζουν περιορισμένοι και αστυνομευόμενοι σε ένα καθεστώς βίας και ελέγχου, ακόμα και των φρονημάτων τους; Έχουν όλοι ίσα και καθολικά δικαιώματα ή καταπατώνται αυτά όταν σκεφθούν και μόνον να αποκλίνουν ή να εγκληματίσουν; Από την άλλη πλευρά, η δικαστική εξουσία υλοποιεί την αξία της Δικαιοσύνης ή νομιμοποιεί την ανέλεγκτη και ανορίωτη δράση των ανακριτικών και αστυνομικών οργάνων; Προστατεύει τα υπέρτατα ανθρώπινα δικαιώματα, όπως αυτό της ελευθερίας και της ανθρώπινης αξίας ή επιλέγει έναντι αυτών τη δημόσια τάξη και η ασφάλεια; Επιδίωξη της μελέτης, που ακολουθεί είναι να προβληματίσει και να προσπαθήσει να δώσει απαντήσεις στα ως άνω τιθέμενα ερωτήματα. Με αυτό το σκοπό οριοθετείται το γενικό νομοθετικό πλαίσιο της ανακριτικής και αστυνομικής διείσδυσης και ακολούθως εξετάζονται οι συνέπειες της υπέρβασης των ορίων αυτής, της αστυνομικής παγίδευσης και πώς αντιμετωπίζονται τα αστυνομικά όργανα και ο σχετικός, προβαλλόμενος εκ μέρους των κατηγορουμένων, αυτοτελής ισχυρισμός, υπό το πρίσμα της αρχής της ηθικής απόδειξης. Παρουσιάζεται το ζήτημα από τη σκοπιά της νομολογίας του ΕΔΑΑ και των εθνικών Δικαστηρίων.
description: In modern society, the economic crisis and the resulting degeneration of moral values has as a direct consequence the increase of the organized crime, which justifies the need for an even stricter crime policy in the name of criminal repression, protection and security of citizens. The legislation and the adoption of particularly burdensome acts and methods of investigative and police penetration for the suppression of crime is necessary and is now a global reality. Critical questions arise here. Does the implementation of these methods really ensure the safety of citizens? Is the protection of fundamental human rights being promoted or human values are violated? Do people feel protected and free, having confidence in the state and justice or they are living confined and policed in a status of violence and control, even of their beliefs? Do they all have equal and full rights or are these tampered when they just think of diverting or criminalizing? On the other hand, do the courts protect the notion of Justice or legitimizes the supposed legal action of police forces? Do the courts protect fundamental rights or the rule of public order and security overrides them? The purpose of the following study is to consider and try to answer to the aforementioned questions. To this end, it defines the law and the prerequisites set for police interrogation and entrapment and examines the consequences of going beyond the limits set by law, how the police officers and the related claims of the defendants are dealt with, in the light of the principle of l' intime conviction or free evaluation of evidence principle. The discussion is viewed through the national (Greek) and ECHR (European Court of Human Rights) case law.
description: Σε συνεργασία με: Πανεπιστήμιο Λευκωσίας (Κύπρος)